钦定古今图书集成/明伦汇编/闺媛典/第018卷 > 江城子二首 前人
## 钦定古今图书集成/明伦汇编/闺媛典/第018卷 > 江城子二首 前人

天涯流落思无穷。既相逢。却匆匆。携手佳人，和泪折
残红。为问东风馀几许，春纵在，与谁同。隋堤三月
水溶溶。背归鸿。去吴中。回望彭城，清泗与淮通。寄我
相思千点泪，流不到，楚江东。

“玉人家在凤凰山。水云间。掩门闲。门外行人，立马看
弓弯。”十里春风谁指似，斜日映，绣帘斑。多情好事
与君还。悯新鳏。拭馀潸。明月空江，香雾著云鬟。陌上花开看尽也，闻旧曲，破朱颜。